הוועדה המשותפת לוועדת הפנים ולוועדת החינוך לדיון בהלס"י בנושא: נפגעים באירועי ספורט המוניים, כנסת 19, פרוטוקול מספר 7, 2014-12-16 10:00

דוד צור: יש לנו 3 נושאים על האג'נדה.

דוד צור: הנושאים הם נושאים שכבר דנו בהם.

דוד צור: נראה בהם מעין סיכום, כי עם פיזור הכנסת, לצערי, הוועדה כוועדה משותפת של ועדת החינוך, הספורט וועדת הפנים תפסיק לפעול.

דוד צור: אני מקווה שהכנסת הבאה שתבוא, תמצא לנכון להקים ועדת משנה כזאת לאור חשיבות הנושא והפיקוח שאנחנו צריכים לשים על הגורמים השונים.

דוד צור: תראו מעין סיכום בהתייחסות של הדברים.

דוד צור: למרות שאנחנו באמצע עונה יש נושאים שהייתי רוצה להגיע איתם למיצוי.

דוד צור: אחד, הנושא של האכיפה, המדיניות.

דוד צור: על הפרק היו בתחילת העונה מספר מקרים, אפילו מקרים מז'וריים, שהייתי שמח לקבל דיווח.

דוד צור: לא ספציפית לגבי כל תיק ותיק, אלא לגבי ההתקדמות בנושא ושינוי המדיניות.

דוד צור: רציתי מאוד לדון בנושא בתי המשפט, אבל הנהלת בתי המשפט לא כאן.

דוד צור: על הנושא השני של עבריינות אוהדי ספורט בראי בתי המשפט נגיד כמה מילים.

דוד צור: אני אשמח להתייחסויות.

דוד צור: הייתה פעולה בעניין הזה, כולל ישיבה משותפת שעשינו עם שרת המשפטים ושרת הספורט.

דוד צור: לא הספקנו למצות את המהלך אל מול בתי המשפט.

דוד צור: הייתה פגישה של שרת המשפטים ונשיא בית המשפט העליון גרוניס, כדי שיוקצו במחוזות שופטים בעלי אוריינטציה והבנה יותר עמוקה בנושא הספורט.

דוד צור: לא בהכרח שופטים אקסקלוסיביים לעניין הזה, אבל שתהיה השתלמות או שאפשר יהיה לייחד חלק מהנושאים האלה לשופטים ספציפיים שיגלו יותר בקיאות בנושא.

דוד צור: בוא נתחיל בנושא מדיניות האכיפה באירועים האחרונים.

דוד צור: בהזדמנויות שונות אמרתי שיש פרדוקס ויש איזה היפוך מצב.

דוד צור: ליגת העל השנה היא באחת העונות הכי טובות ומשמעותיות שראינו.

דוד צור: התחילה עונה מצוינת מבחינת האצטדיונים.

דוד צור: נפתח אצטדיון סמי עופר, ירושלים שופץ, נתניה ופתח תקווה.

דוד צור: יש פעילות יוצאת מן הכלל של ההתאחדות, הטוטו והמשרד.

דוד צור: כולם בעצם בכיוון של שיפור חווית הצפייה.

דוד צור: יש קהל כמו שלא היה, לדעתי, אף פעם.

דוד צור: השיא היה בשבת האחרונה עם שבעים ומשהו אלף איש.

דוד צור: יוצא מן הכלל.

דוד צור: פשוט תענוג לעקוב אחרי זה.

דוד צור: יש דווקא נסיגה מסוימת בנושא של האירועים האלימים, אם כי כבר ראינו עונות יותר קשות מאלו.

דוד צור: היו האירועים המז'וריים בדרבי - בני לוד ובני יהודה, סכנין ובית"ר.

דוד צור: מאוד חשוב השיח הזה.

דוד צור: חשוב לנסות לעצור את הדברים האלה בעודם באיבם.

דוד צור: הייתי מאוד רוצה לשמוע מהמשטרה איזו שהיא סקירה בנושא של הפעילות המשטרתית שנעשית, האכיפה, גם לנסות להגיע למיצוי של תפישת העבודה בשכר במגרשים.

דוד צור: אני קושר את זה להקמת היחידה.

דוד צור: אני קושר את שני הדברים האלה.

דוד צור: נעשה את זה בחלק הראשון.

דוד צור: מכיוון שהשופטים, הנהלת בתי המשפט לא נמצאים כאן, אנחנו נגיד רק כמה מילים על הנושא.

דוד צור: אנחנו נדלג הלאה לשני הנושאים האלה שעומדים על הפרק.

יוני זייטק: אנחנו ברצף של ישיבות.

יוני זייטק: דיברנו על הדברים במשך השנה.

יוני זייטק: יש פה שינוי די משמעותי בתפישת האכיפה.

יוני זייטק: לא מדובר במובן של האכיפה, אלא בחשיבות האכיפה בתחום הספורט.

יוני זייטק: אני לא רוצה יותר מידי לספר, אבל אני רוצה לתת דוגמה אחת של החשיבות שאנחנו תופשים את זה.

יוני זייטק: באירוע האחרון שהיה עם אלימות, קללות ודברים כאלה, מחוז תל אביב הביא קורא שפתיים שיחבר בין הקריאות לאנשים שקראו את זה, כדי שיהיו ראיות לגבי התיק הזה.

יוני זייטק: עושים המון פעולות, דברים יצירתיים כדי לקרוא שפתיים של חירשים.

יוני זייטק: העבודה של איסוף הראיות היא עבודה מאוד משמעותית.

יוני זייטק: עושים את זה.

יוני זייטק: מבינים את החשיבות של איסוף ראיות באירועים כאלה.

יוני זייטק: אני לא בטוח שממשיכים לשלב הבא.

יוני זייטק: תמיד מבינים את המשמעות של כל האירועים ואת ההשקעה שהמשטרה עושה.

יוני זייטק: הדוגמה הכי טובה היא דווקא החבר'ה של מהראן שאיימו עליו, קיללו אותו וכדומה.

דוד צור: מהראן ראדי.

יוני זייטק: התהליך שהיה שם הוא תהליך של איסוף ראיות.

יוני זייטק: אפילו הקימו צח"מ.

יוני זייטק: עשו פעולה מצוינת.

יוני זייטק: הייתה החלטה די טובה של בתי המשפט.

יוני זייטק: עם הזמן ההחלטה קצת התמסמסה.

יוני זייטק: ראו את זה באור שונה.

יוני זייטק: פתאום ההחלטות השתנו לגבי מה שנקבע במקרה הזה.

דוד צור: של מהראן ראדי?

יוני זייטק: כן.

דוד צור: 3 שנים הרחקה או 30 חודש.

דוד צור: הפרקליטות טיפלה בתיק הזה?

דוד צור: מה שאתה בא לומר, יוני, זה שלדעתך היו צריכים להכניס לכלא במקרה הזה.

יוני זייטק: החזירו חלק מהם חזרה למגרשים, צמצמו את ההרחקות בהחלטות אחרות שהיו.

דוד צור: הפרקליטות, מה דרשתם בתיק הזה?

סיוון פיכמן אבידן: פעלנו בשני הליכים מקבילים של הגשת כתב אישום ובקשה להרחקה.

סיוון פיכמן אבידן: בדרך כלל כל התיקים האלה מטופלים בתביעות המשטרתיות.

סיוון פיכמן אבידן: זה בסמכותם.

סיוון פיכמן אבידן: מדברים על עבירות של שנתיים או 3 שנים.

סיוון פיכמן אבידן: התיק הזה, בצורה חריגה למדי, טופל על ידנו עוד בשלב החקירה.

סיוון פיכמן אבידן: בגלל זה הוא נשאר אצלנו.

סיוון פיכמן אבידן: זה תיק שהוא לחלוטין בסמכות התביעה.

דוד צור: ביקשתם שם מאסר בפועל?

סיוון פיכמן אבידן: בינתיים אנחנו עוד בשלב ההקראה.

סיוון פיכמן אבידן: אני לא רוצה לדבר על התיק הזה, כי הוא תיק שמתנהל.

סיוון פיכמן אבידן: על 2 מתוך הנאשמים קיבלנו הרחקה של 30 חודשים, על השאר ללא עבר פלילי קיבלנו 15 חודשים.

סיוון פיכמן אבידן: ההחלטה הזאת עמדה בבית המשפט המחוזי.

סיוון פיכמן אבידן: לגבי ההליך העיקרי עוד חזון למועד.

דוד צור: התיק הזה הוא על הקללות.

סיוון פיכמן אבידן: הקללות הגזעניות.

סיוון פיכמן אבידן: זה התיק היחיד שמטופל אצלנו.

סיוון פיכמן אבידן: הנתונים שלנו הם נתונים מהמשטרה.

סיוון פיכמן אבידן: ככל שמביאים לנו תיקים לערעורים וכו' אנחנו מטפלים בהם.

דוד צור: אני רוצה לציין את השופט שמאי בקר.

דוד צור: כבר כמה תיקים שאנחנו עוקבים אחרי הפסיקה שלו.

דוד צור: הוא שופט שמודע.

דוד צור: תפיצו לחברי הוועדה את המלל, את ההתייחסות לנושא של הקללות.

דוד צור: חשוב מאוד לקרוא אותו.

דוד צור: הוועדה דנה פה יותר מפעם בהקשר של האלימות המילולית - קללות, גזענות וכן הלאה.

דוד צור: זה פסק דין שעם כל זה, יוני, שאתה לא מבסוט ממנו, אני דווקא מרוצה מהמלל של פסק הדין ומגזר דין הביניים של הרחקת האנשים.

דוד צור: זה לא רע.

יוני זייטק: יש הבנה יותר גבוהה מבחינת הטיוב של העוסקים.

יוני זייטק: מבחינת הגורמים האזרחיים נעשו הרבה מאוד פעולות, כנסים.

יוני זייטק: אנחנו עובדים עם מינהל האירועים לספורט כדי לראות את המצב של כלל הסדרנים.

יוני זייטק: עושים פעולות לשיפור.

יוני זייטק: עוקבים אחרי התופעה הזאת של הסדרנים ברמת ביקורות בכל הארץ.

יוני זייטק: הכנסנו טכנולוגיות.

יוני זייטק: הבאנו מצלמות אישיות לאנשים במגרשים.

יוני זייטק: אלו מצלמות ראש.

דוד צור: שסיכמנו עם הטוטו?

קריאה: זה היה בנוסף.

יוני זייטק: משהו קטן, זול ויעיל.

יוני זייטק: מדובר על 40 מצלמות שמחלקים לכל המגרשים כדי שיוכלו לצלם ולהקליט את האנשים שמדברים.

יוני זייטק: זה על מנת שאפשר יהיה לחבר בין מי שעשה מה וכדומה.

יוני זייטק: כולם משלבים פה ידיים במשימה, מבינים את זה והולכים לאותו כיוון כבר הרבה זמן מהבחינה הזאת, בטח בצד האכיפתי והטיפול באירועים האלה.

דוד צור: עשינו סיכומי ביניים בהקשר של העלויות המושתות על הקבוצות בנושא העבודה בשכר במגרשים, שזה כולל שוטרים ומאבטחים.

דוד צור: הגענו למסקנה שאחרי הכניסה לתוקף של חוק הספורט הייתה ירידה מסוימת, משמעותית אפילו.

דוד צור: אחרי זה ראינו שלאט לאט, בגלל העלויות של המאבטחים העלויות היו כמעט זהות.

דוד צור: נשמע מהמינהלת אם הם מוכנים להשיב לאלתר את השוטרים למגרשים.

דוד צור: הייתה קריאה כזאת?

קריאה: לא הייתה קריאה כזאת מהמינהלת.

דוד צור: ככה לפחות שמעתי.

קריאה: בעיתונים אולי.

דוד צור: הייתה קריאה של העיתונות.

שמעון אוחיון: יש התייחסות לעניין העלויות הזהות?

אבי לוי: בליגות המקצועיות אולי לא צריך.

אבי לוי: בליגות הנמוכות זה must.

דוד צור: אני הזמנתי לפה את השופט בליגה הנמוכה שהוכה, אבל הוא לא הגיע.

דוד צור: אתם מכירים את התיק הזה?

דוד צור: הוא שלח לי איזו הודעה בפייסבוק.

דוד צור: אני ביקשתי ממנו להגיע לדיון הקרוב.

דוד צור: משום מה התפקשש העניין.

דוד צור: האיש שוכב בבית בטראומה קשה מאוד.

דוד צור: לפני חצי שנה הוא הוכה במשחק כדורגל.

דוד צור: הוא פונה לבית חולים במהלך המשחק.

דוד צור: בסוף המשטרה סגרה את התיק מחוסר ראיות.

דוד צור: גם למשחק נוער מגיעים איזה 50 איש.

אבי לוי: כנראה שהמשטרה לא הייתה במשחק.

אבי לוי: מנהל אירוע מטעם המשטרה היה במשחק.

אבי לוי: הוא יכול היה לתת את כל מה שצריך.

דוד צור: לא משנה.

דוד צור: איך יכול להיות שתיק כזה נסגר מחוסר ראיות?

דוד צור: אתם מכירים את הסיפור הזה?

דוד צור: זה אירוע מאוד מפורסם.

דוד צור: אני הזדעזעתי לשמוע שתיק כזה נסגר מחוסר ראיות.

דוד צור: האירוע של פואד צולם במצלמות.

דוד צור: הוא היה אירוע מז'ורי.

דוד צור: אני מדבר על השופט אפי יואבוב.

דוד צור: משטרת ישראל, אתם מכירים את התיק הזה?

דוד צור: לא יכול להיות שאתם לא מכירים תיק כזה.

קריאה: היה גם שופט ערבי שהוכה באותו זמן.

יוני זייטק: זאת הייתה השבת הבעייתית שבעקבותיה הליגה נעצרה.

יוני זייטק: עשו כנס לכל מנהלי האירועים.

דוד צור: אני מבקש מהמשטרה לקחת לתשומת ליבה את העניין הזה, לראות איפה עומד הסיפור הזה, מי החליט לסגור את התיק הזה מחוסר ראיות.

דוד צור: זאת עצלנות - אין לי מילה יותר עדינה לומר - של עבודת משטרה.

דוד צור: מדובר במגרש כדורגל פומבי לגמרי, עם עשרות אנשים נוכחים.

דוד צור: מדובר בשופט שנפגע ונלקח לבית חולים.

דוד צור: האיש פגוע.

דוד צור: לקח חודשים עד שהוא התאושש מהפציעה.

דוד צור: בסוף אומרים "חוסר ראיות".

דוד צור: זה לא נשמע לי אפילו סביר.

קריאה: נעצר חשוד על ידי משטרת חיפה באותו יום.

קריאה: באינטרנט כתוב שנעצר חשוד באירוע הזה.

דוד צור: נעצר חשוד, אבל זה שהתיק נסגר מחוסר ראיות נשמע שערורייתי.

דוד צור: זה מראה על חוסר התייחסות.

דוד צור: מדובר בשופט שמוכה במגרש על ידי המון זועם שפורץ למגרש.

דוד צור: תחשבו, זה פי 10 ממקרה פואד, רק מה, זה לא בדרבי.

דוד צור: הטענה פה כל הזמן שעולה היא שאנחנו כל הזמן מתייחסים למקרים המתוקשרים.

דוד צור: יש הרבה מאוד אירועים בליגות הנמוכות, בליגות הנוער ובליגות האחרות שיש בהם אלימות והם לא מגיעים בכלל לידיעת הציבור באופן הזה.

אבי לוי: זה לא רק זה.

אבי לוי: האבסורד הוא שהשוטרים נמצאים בליגות המקצועיות בשכר שהקבוצות משלמות להם.

אבי לוי: הם נמצאים גם ללא שכר.

אבי לוי: בליגות הנמוכות, במשחקים שיש בהם קהלים לא פחות מהליגה הלאומית ומליגת העל אין שוטרים.

דוד צור: אין מצב כזה שאין שוטרים.

אבי לוי: יש משחקים שאין בהם שוטרים.

אמיתי לוי: אין שוטרים בליגות הנמוכות.

דוד צור: כשיש קהל של 1000 איש, אין שוטרים?

אבי לוי: ויותר אפילו.

אבי לוי: יש לפעמים גם 5000 איש.

אבי לוי: זה לא תקין.

דוד צור: זה לא תקין שאין שוטרים.

דוד צור: גם אם מחליטים שתהיה שם ניידת, עדיין שוטרים צריכים להיות.

אבי לוי: ראית מה קרה עם פואד בליגות המקצועיות.

אבי לוי: סדרנים לפעמים זה לא סדרנים.

אבי לוי: לפעמים אתה רואה משחק בליגה א' ובליגה ב' שיש קהל של 3000 אנשים.

דוד צור: אין מצב של משחק עם 3000 איש והמשטרה לא מקצה שוטרים.

דוד צור: אם כן, אז הערכת המצב היא שגויה.

דוד צור: זה לא קשור בנפיצות או באי הנפיצות של משחק.

דוד צור: התכנסות של 3000 אנשים דורשת הקצאת ניידת.

אבי לוי: יותר מניידת.

דוד צור: אמרתי בכוונה.

דוד צור: אתה אומר שאין בכלל.

דוד צור: זה לא הגיוני.

אמיתי לוי: לגבי השופט שדיברת, אני רואה שזה היה ב-7.3.2011.

דוד צור: זה עדיין בזמננו, אמיתי.

אמיתי לוי: שאלת אותנו כאילו זה קרה אתמול או שלשום.

דוד צור: כמה אירועים אתה זוכר שנכנסו למגרש והכו כמעט למוות שופט כדורגל?

אמיתי לוי: אני לא מכיר את המקרה הזה.

אמיתי לוי: עכשיו ראיתי.

דוד צור: זה מסוג האירועים שרואים אותם.

דוד צור: אני לא חייב לעקוב אחרי זה.

דוד צור: אתם צריכים לדעת איפה עומד תיק כזה.

דוד צור: האיש לא חזר מאז לשפוט, הוא נמצא בטראומה נוראית.

דוד צור: הוא שלח לי הודעה אחרי דיוני הוועדות.

דוד צור: רציתי מאוד שהוא יבוא לפה וייתן עדות על המקרה שלו.

דוד צור: איכשהו זה התפקשש.

דוד צור: אולי בגלל פיזור הכנסת.

דוד צור: המשטרה לא טיפלה בתיק הזה.

אמיתי לוי: יש פה את הנציג של אח"מ.

אמיתי לוי: ביקשתי ממנו שיעשה בדיקה.

דוד צור: תעשה און-ליין.

דוד צור: מה לגבי השוטרים בשכר?

אמיתי לוי: הסיפור הזה קיבל תפנית בעונה הקודמת, כשקבענו טבלה מאוד מאוד ברורה לכל המחוזות.

אמיתי לוי: אנחנו עוקבים אחרי זה.

אמיתי לוי: אין מצב כזה שמישהו יקבע מה שיקבע בלי שנאשר את הדברים האלה.

אמיתי לוי: אנחנו מקצצים אם אנשים חרגו במספר הסדרנים או במספר השוטרים בשכר.

אמיתי לוי: אנחנו במעקב אחרי הליגות הגבוהות באופן קבוע.

אמיתי לוי: לגבי הליגות הנמוכות, צודק אבי.

אמיתי לוי: בשנה האחרונה קבענו שוטרים בשכר על פי הערכת מצב.

אמיתי לוי: הם ניידים בין כמה מגרשים.

אמיתי לוי: יש שם, אבי יכול להגיד לך, עשרות משחקים.

אמיתי לוי: זה קבוצות בכמות גדולה מאוד.

אמיתי לוי: במחוז הצפוני אנחנו מקצים שוטרים בשכר.

אמיתי לוי: הם עושים את זה בצורה ניידת.

אמיתי לוי: הם נעים בין המגרשים.

דוד צור: יכול להיות מצב שיש 3000 איש במגרש ולא יהיה שוטר?

אמיתי לוי: על 3000 קשה לי להאמין, כי יש הערכת מצב לפני כל משחק.

אמיתי לוי: בהערכות המצב האלו אנחנו מקבלים את הדרישה של מפקד התחנה.

אמיתי לוי: בהתאם לזה אנחנו מתייחסים.

אמיתי לוי: יש כל מיני הצעות לגבי איך להתמודד עם הסיפור הזה של סדרנים בספורט.

אמיתי לוי: יש כל מיני הצעות שאנחנו צריכים לבחון לגבי סדרנים אזרחיים.

דוד צור: מה לגבי עלויות, סיכום העלויות של העונות?

אמיתי לוי: לגבי העלויות של השוטרים, אתה יודע אותן.

אמיתי לוי: לגבי המחיר ששילמו לסדרנים, אני לא יכול לעקוב אחרי זה, זה רק הקבוצות, מי שמשלם את זה.

אמיתי לוי: אנחנו קיצצנו.

אמיתי לוי: אנחנו גם מגבילים כמה סדרנים יהיו במשחק.

אמיתי לוי: הם לא אוהבים את זה, דרך אגב.

אמיתי לוי: יש קבוצות שאנחנו מקצים להן x סדרנים, כאשר הן דורשות פלוס.

אמיתי לוי: אנחנו באופן אוטומטי מעדכנים את ההתאחדות: פה הקבוצה חרגה, ביקשה יותר, שלא יבואו אחר כך בטענות שדורשים מהם יותר.

אמיתי לוי: גם הדברים האלה קיימים.

איציק לארי: זה מאוד נכון.

איציק לארי: זו אחת הבעיות.

איציק לארי: יש ניצול לרעה מאז שעברו לסדרנים.

איציק לארי: אנחנו, הטוטו, מימנו 100% את השיטור בליגות הנמוכות.

איציק לארי: עכשיו זה שיטור ואבטחה.

איציק לארי: כשזה היה שיטור בלבד, זה היה 4,4.5 מיליון שקל בשנה.

איציק לארי: כשזה הפך פתאום לסדרנים, זה קפץ בשנה מסוימת ל-10.5,11 מיליון שקלים.

איציק לארי: אין ספק שיש פה ניצול לרעה.

איציק לארי: אנחנו שמנו לזה limit.

שמעון אוחיון: כל כולו ממומן על ידי הטוטו?

איציק לארי: כולו ממומן על ידי הטוטו.

איציק לארי: אני הרבה יותר רגוע כשאני מעביר לחשבות משטרת ישראל את הכספים, גם אם הסכומים גבוהים יותר.

איציק לארי: פה אנחנו מעבירים לאנשים פרטיים, לקבוצות פרטיות.

איציק לארי: נוצרה בעיה.

איציק לארי: זאת אחת הבעיות.

אמיתי לוי: זה לגבי הסיפור הזה.

אמיתי לוי: על הנושא של האלימות דיבר יוני.

אמיתי לוי: הנושא של הראיות מתנגש כל פעם במבחן של בית המשפט.

אמיתי לוי: גם בסיפור של תל אביב, של בלומפילד, שהיינו צריכים את הראיה של המצלמות כדי להגיע לשופט, הייתה בעיה עם הזיהוי.

אמיתי לוי: אנחנו עכשיו עושים סקירה מקצועית על ידי אנשי מקצוע על כל המגרשים כדי לעשות סדר בסיפור הזה.

אמיתי לוי: הייתי באופן אישי בסמי עופר.

אמיתי לוי: הותקנו שם המצלמות הכי מתוחכמות.

אמיתי לוי: מה לעשות, חלקן הגדול לא הותקנו נכון, הן נמצאות אל מול פנסים כך שלא מזהים ולא רואים.

אמיתי לוי: הכנסנו לניסוי בבלומפילד בימים אלה מערכות ביומטריות לזיהוי בתנועה של פנים.

אמיתי לוי: אנחנו מקווים שהסיפור הזה יצליח.

אמיתי לוי: זה ייתן לנו עוד קפיצת מדרגה בסיפור הזה.

דוד צור: אנחנו מתקשרים לאפי יואבוב.

דוד צור: אפי, שלום לך, מדבר חבר הכנסת צור.

דוד צור: אני מתנצל שלא הוזמנת או לא ידעת על ההתכנסות.

דוד צור: אתה מדבר אל מול הוועדה ואל מול כל אחוזי הרייטינג העצומים של ערוץ 99.

דוד צור: ספר לנו על האירוע שלך, מה היה, מתי זה היה.

אפי יואבוב: האירוע היה ב-5.3.2011.

אפי יואבוב: זה היה משחק בליגה ג' בחיפה, באצטדיון אבי רן.

אפי יואבוב: הייתה קבוצה אחת ממש אלימה, בני כבביר.

אפי יואבוב: במשחק, שהיה ממש אלים, נשלפו 3 כרטיסים אדומים נגד כבביר.

אפי יואבוב: באדום הרביעי בא אלי שחקן ואמר לי: אני הולך להרוג אותך, אין לך בכלל מה להסתכל עלי.

אפי יואבוב: שלפתי לו את הכרטיס האדום.

אפי יואבוב: הבנתי שמתחילה פה מהומה.

אפי יואבוב: הלכתי אחורה.

אפי יואבוב: אותו שחקן בא אלי בריצת אמוק של איזה 50 מטר, נתן לי בעיטה ממש רצחנית לאזור הבטן .

אפי יואבוב: פה כבר התמוטטתי על הרצפה.

דוד צור: אתה יודע לזהות אותו?

דוד צור: אתה יודע מי זה השחקן, מה המספר?

אפי יואבוב: כן, הכל היה רשום בדוח של השיפוט שהועבר להתאחדות ולמשטרה.

אפי יואבוב: איכשהו הצלחתי להתרומם על הרגליים.

אפי יואבוב: אחרי כמה שניות בא עוזר מאמן של קבוצת כבביר, נתן לי אגרוף מעל הרקה.

אפי יואבוב: פה כבר נפלתי על הרצפה, הייתי מעורפל או מעולף, אני לא זוכר כל כך.

אפי יואבוב: מי שבא לעזור לי זה שחקן יהודי של הקבוצה האורחת.

אפי יואבוב: הוא הרים אותי על הרגליים, משך אותי ואמר לי: תקשיב, עדיף שאתה והקוונים תברחו לכיוון חדר ההלבשה, כי ממה שאני רואה אתם לא הולכים לצאת פה בחיים.

אפי יואבוב: סחבו אותי לחדר ההלבשה.

אפי יואבוב: הייתי שם משהו כמו 2, 3 דקות.

אפי יואבוב: התקשרנו למשטרה, התקשרנו למגן דוד.

אפי יואבוב: באותו רגע פרצו לחדר הלבשה 3 אנשים, אחד מהם שחקן ו-2 אוהדים.

אפי יואבוב: אחד היה עם קסדה של אופנוע.

אפי יואבוב: במשך 2.3 דקות הם עשו בי לינץ'.

דוד צור: כמה זמן נמשך כל האירוע הזה?

אפי יואבוב: במגרש ובחדר ההלבשה משהו כמו 10 דקות, רבע שעה.

דוד צור: בכל הזמן הזה לא היה מאבטח, סדרן או שוטר?

אפי יואבוב: הייתה שם חברת אבטחה.

אפי יואבוב: ממה שהבנתי, היה להם כוח מצומצם של מאבטחים.

אפי יואבוב: זה באותה תקופה שהוציאו את השוטרים מהמגרשים.

אפי יואבוב: כל הליגות האלו היו חשופות לכל האלימות.

אפי יואבוב: כשבאתי לשחזר את האירוע בתקשורת, מנהל המגרש, שהוא כבר 20,30 שנים בתפקיד, בא אלי ואמר לי שהוא העביר את כל הפרטים למשטרה.

אפי יואבוב: כל המאבטחים וכולם סיפרו שאותו מאמן שהרחקתי בהתחלה דחף את המאבטחים ופרץ את הגדר כדי שכל האוהדים יבואו ויתקפו אותי.

אפי יואבוב: הבנתי שכולם מסרו עדות.

אפי יואבוב: היה שם משחק צמוד.

אפי יואבוב: הם היו עדים לאירוע.

אפי יואבוב: גם הקוונים שהיו איתי בחדר הלבשה היו עדים.

אפי יואבוב: פתאום שולחים לי מכתב מהמשטרה שהתיק נסגר עכב חוסר ראיות.

אפי יואבוב: זה הזוי.

דוד צור: מתי המכתב הגיע?

אפי יואבוב: לפני שנה, שנה וחצי.

דוד צור: הגשת ערר על העניין הזה?

אפי יואבוב: באתי לתחנת משטרה, אמרתי, חבר'ה, מישהו כמעט איבד את החיים שלו.

אפי יואבוב: אמרו לי: אין לך מה לחפש פה, התיק נסגר, אל תפריע לנו בעבודה.

אפי יואבוב: זה היחס שקיבלתי מהמשטרה.

אפי יואבוב: הגשתי ערר לפרקליטות.

אפי יואבוב: התשובה שלהם: "נראה מה אפשר לעזור לך, אנחנו לא יודעים אם אפשר לטפל בתיק הזה".

שמעון אוחיון: את כל המאבק הזה ניהלת לבד?

שמעון אוחיון: איפה ההתאחדות לכדורגל, איפה איגוד השופטים?

שמעון אוחיון: כל העניין הפך להיות אישי שלך?

אפי יואבוב: הייתי בוועדת המשמעת של ההתאחדות.

אפי יואבוב: הטיפול של בתי הדין של ההתאחדות לא היה כל כך מרשים.

אפי יואבוב: סגרו את הקבוצה ל-2 משחקים.

אפי יואבוב: שחקן אחד קיבל הרחקה לצמיתות, השני קיבל הרחקה לשנה וחצי.

אפי יואבוב: רוב הסיכויים שהיום הוא משחק.

אפי יואבוב: הוא יכול לתקוף שופטים אחרים.

אפי יואבוב: גם הטיפול של בתי הדין לא היה כל כך ראוי.

אפי יואבוב: בכל מה שקשור לפלילי הם אמרו שהם לא מתעסקים כי המשטרה, המדינה מטפלות בזה.

דוד צור: אפי, נשארת עם איזו שהיא נכות פיזית?

אפי יואבוב: יש לי ירידה בשמיעה ופגיעה בראש.

אפי יואבוב: בעין היה לי דימום.

אפי יואבוב: אני נמצא עכשיו בטיפולים ובמעקב.

דוד צור: חזרת לשפוט?

אפי יואבוב: חזרתי, אבל אני כבר לא שופט רכזי, הפכתי להיות קוון.

אפי יואבוב: רציתי להתרחק כמה שיותר מהליגות התחתונות, כי אני רואה מה קורה שם כל שבוע.

אפי יואבוב: כל השופטים מדברים איתי.

אפי יואבוב: כשהעלו אותי לתקשורת ניסיתי להיות הדובר של כל החבר'ה הצעירים שמפחדים להגיע למגרשים האלה.

אפי יואבוב: אנשים אולי לא מבינים, אבל זאת סכנת נפשות מה שהולך שם.

דוד צור: אפי, תודה רבה לך.

דוד צור: ביקשתי מהמשטרה והפרקליטות לנסות לבדוק לי תוך כדי.

דוד צור: אם תעקוב אחרי השידור בערוץ 99, יכול להיות שתקבל תשובה.

דוד צור: אם לא, נעביר לך תשובה לגבי העניין של סגירת התיק.

דוד צור: אנחנו מאחלים לך בריאות.

שמעון אוחיון: אתה אומר שקבוצת בני כבביר לא קיימת יותר בעקבות האירוע?

אבי לוי: הפסיקו לה את הפעילות.

אבי לוי: אין קבוצה כזאת.

אפי יואבוב: ממה שהבנתי, פתחו קבוצה חדשה בשם אחר, עם כמעט אותו סגל שחקנים.

אפי יואבוב: עקפו את המערכת.

דוד צור: תודה רבה לך.

אפי יואבוב: תודה רבה.

אבי לוי: כל העניין הוא שאף על פי שהיו 10 סדרנים במשחק הזה, בכל זאת השחקנים הצליחו להכות אותו.

דוד צור: אני עדיין מסתכל על זה בזווית של קצין משטרה לשעבר.

דוד צור: לא הגיוני.

דוד צור: היו כל כך הרבה אנשים מעורבים באירוע הזה.

דוד צור: זאת קטטה המונית כנגד שופט, לינץ'.

דוד צור: איך יכול להיות שסגרו תיק כזה מחוסר ראיות?

דוד צור: אני יכול להבין אם מישהו חשב לעצמו שזה תיק שאפשר לסגור אותו - -

קריאה: מחוסר עניין לציבור.

דוד צור: אני לא יכול להוציא את זה מהפה.

דוד צור: איך יכול להיות שזה נסגר מחוסר ראיות?

דוד צור: היו כל כך הרבה אנשים שהיו עדים לאירוע הזה.

דוד צור: זה לא הגיוני.

דוד צור: לא תגידו שזו איזו קטטה בקהל או משהו שכולם התאדו ונעלמו, אין מצלמות ולא רואים כלום.

דוד צור: יש פה חוסר התייחסות.

שמעון אוחיון: הכשל הוא כשל מערכתי.

שמעון אוחיון: העניין של המשטרה חמור מאוד, אבל כואב לי שהאדם הזה נשאר פה לבד לנהל את המערכה.

שמעון אוחיון: אנחנו שומעים על כך שבני כבביר הפסיקו לפעול כבני כבביר ומופיעים בשם אחר.

שמעון אוחיון: יש חברת אבטחה.

שמעון אוחיון: נמצאים 10 מאבטחים שאף אחד מהם לא נותן את הדין בקטע הזה.

שמעון אוחיון: בוודאי שאני רואה את העניין של המשטרה, אבל הרבה פעמים אדם שנמצא במצוקה כזאת מצפה שגופים ציבוריים אחרים יילחמו את מלחמתו, לא יסכימו לסגירת התיק.

שמעון אוחיון: יש עניין להתאחדות לכדורגל ולגופים אחרים שתיק כזה לא ייסגר.

שמעון אוחיון: השתיקה שלהם היא לא פחות חמורה בעיין הזה.

מרדכי ברונשטיין: אותו מסמך שאנחנו מכירים ומברכים עליו הוא מסמך מצוין, הבעיה היא שבשטח הוא לא נאכף בשום צורה או אופן.

מרדכי ברונשטיין: אני אביא דוגמה אחת מיני רבות: משחק בין בית"ר ירושלים לבני סכנין.

מרדכי ברונשטיין: שם נדרשה הקבוצה לממן 350 שוטרים.

מרדכי ברונשטיין: רק לסבר את האוזן, במסמך כתוב, ברחל בתך הקטנה, שבמשחק בין סכנין לבית"ר יהיו מקסימום 120 שוטרים בשכר.

מרדכי ברונשטיין: מדובר בהפרש של 230 אלף שקל עבור הקבוצה.

מרדכי ברונשטיין: אנחנו ביצענו פנייה בעקבות אותו מסמך למשטרה.

מרדכי ברונשטיין: הפנייה נעשתה במכתב שממוען למפכ"ל.

מרדכי ברונשטיין: המכתב נענה באיזו תשובה לקונית ומתחמקת.

מרדכי ברונשטיין: הוצאנו מכתב נוסף.

מרדכי ברונשטיין: המכתב השני לא נענה בכלל.

מרדכי ברונשטיין: לצערנו יש כרגע עורכי דין לא זולים שיושבים וכותבים מכתב.

מרדכי ברונשטיין: אנחנו נצטרך ללכת עם זה לערכאות.

מרדכי ברונשטיין: אולי מהשולחן הזה תהיה הבנה שאותו מסמך שהמשטרה כתבה, שאנחנו מאוד מכבדים, ייושם בשטח.

מרדכי ברונשטיין: אני לא רואה סיבה לחרוג מהנחיות המשטרה.

דוד צור: אני אייצג שנייה את המשטרה.

דוד צור: הצגת, לדעתי, דוגמה לא טובה של משחק מאוד טעון על רקע אירועים שהיו באותו שבוע.

דוד צור: מסמך הגדרות כללי שבא לתת פרמטרים וקריטריונים למפקד המשטרה להערכת המצב זה דבר מאוד נכון, אם כי בסוף יש הרבה מאוד אלמנטים שאתה מכניס לתוך הערכת המצב הזאת.

דוד צור: במקרה באותו יום הייתי בקו פתוח עם מפקד המחוז.

אמיתי לוי: מצב 4 לא מגדיר את מספר השוטרים.

אמיתי לוי: שם יש הערכת מצב.

דוד צור: נכון.

דוד צור: למה כמינהלת אתם לא מקבלים החלטה שיכולה להקל על המשטרה באבטחה של אירועים כאלה?

דוד צור: יש איזה 2,3,4 אירועים.

דוד צור: אני לא אוהב את זה, אבל בואו נאמץ מודלים מאירופה שבהם אנחנו מקיימים משחק רק עם הקהל הביתי.

דוד צור: לא יגיעו 400 אוהדי בית"ר ירושלים למשחק הזה.

דוד צור: הם יצפו בו בטלוויזיה.

דוד צור: למה לנהל את זה כמלחמת עולם?

דוד צור: מה, זו עלייה של פייגלין להר הבית?

דוד צור: בואו נשאיר את הדבר הזה ברמה שאומרת שיש 2,3 משחקים של בית"ר ירושלים וסכנין שאליהם אוהדי בית"ר לא יגיעו, זה יישאר רק לקהל הביתי.

דוד צור: מה המדיניות שלכם בעניין הזה?

מרדכי ברונשטיין: קודם כל, זה דבר שאנחנו לומדים ובודקים אותו.

מרדכי ברונשטיין: אנחנו לא שוללים אותו.

מרדכי ברונשטיין: יש היגיון מאחוריו.

מרדכי ברונשטיין: ההתייחסות לאותו משחק, עם כל הכבוד, היא נכונה.

מרדכי ברונשטיין: יש התייחסות ספציפית במסמך לאותו משחק בין בני סכנין לבית"ר ירושלים, שבו נכתב שלא יעלה על - -

דוד צור: אדוני היועץ המשפטי של המינהלת, אתה תיקח אחריות על אסון המוני?

מרדכי ברונשטיין: אפשר לא לעשות את המשחק.

דוד צור: הניסיון שלכם ללכת לערכאות משפטיות הוא על גבול המגוחך, בעיני.

דוד צור: לא רק שאתם מתישים את עצמכם לדעת, אתם גם הולכים לתבוע כסף מהמשטרה על כך שהיא שמה שם 350 שוטרים ולא 150 שוטרים.

דוד צור: זה הכיוון שהמינהלת מובילה?

דוד צור: חוק הספורט, ואני אומר את זה עם כל הסמכות המוסרית והמקצועית שיש לי, לא הוציא מעולם את האחריות מהמשטרה על ביטחון הסדר במגרשים.

מרדכי ברונשטיין: אני לא מערער על השיקול המבצעי של המשטרה.

דוד צור: הוא לא הוציא מהמגרשים את האחריות שהייתה ונשארה למשטרה.

דוד צור: מה שחוק הספורט איפשר זה בעצם את יישום האחריות הזאת דרך מנהל אירוע וגורמים אזרחיים, קרי סדרנים, מנהלי אירוע, מאבטחים וכן הלאה.

דוד צור: אחד השיקולים היה כדי לאפשר חווית צפייה פחות מאיימת, כדי להקל בעלויות.

דוד צור: כנראה שאחד הדברים כן קורה, השני פחות נוכח העלייה במחירים.

דוד צור: הניסיון שלכם להתעמת עם המשטרה דרך קובלנות משפטיות - - אני שומע ממך ניסיון לבוא למפקד ולהגיד לו: אתה לא יכול לקבוע רף כזה של שוטרים.

מרדכי ברונשטיין: זה לא מה שאמרתי.

מרדכי ברונשטיין: אולי הסברתי את עצמי לא נכון.

מרדכי ברונשטיין: אין לנו שום טענה ביחס לשיקול הדעת המבצעי של המשטרה.

מרדכי ברונשטיין: אין ולא תהיה לנו.

מרדכי ברונשטיין: זה לא התפקיד שלנו.

מרדכי ברונשטיין: הטענה שלנו היא בדבר העלויות, על מי הן מוטלות.

אבי לוי: זה נבע ממקום של לחסוך עלויות.

מרדכי ברונשטיין: אני לא אגיד לאף קצין בשטח כמה שוטרים לשים, אבל אני כן אגיד לו כמה מזה יכול להיות מושת עלי.

מרדכי ברונשטיין: למה?

מרדכי ברונשטיין: כי המשטרה קבעה כמה מזה יושת עלי.

מרדכי ברונשטיין: זו הכוונה שלנו.

מרדכי ברונשטיין: המסמך הזה לא נאכף במשחק בסכנין ובמשחקים אחרים.

מרדכי ברונשטיין: אם תצא מפה איזו שהיא אמירה שהמסמך הזה ייאכף, שהוא מחייב ושתינתן התייחסות, אולי זה יחסוך לנו את הצורך בדבר הזה.

אמיתי לוי: העובדות לא נכונות.

אמיתי לוי: במשחק בסכנין, אתה בטח מכיר את זה, המשטרה הוסיפה - -

דוד צור: חמש מאות ומשהו שוטרים, כאשר אחרי זה זה ירד ל-350.

אמיתי לוי: לא רק זה.

אמיתי לוי: שאר השוטרים לא בשכר.

דוד צור: אני יודע.

מרדכי ברונשטיין: 700, מתוכם 350 בשכר.

מרדכי ברונשטיין: אני עומד מאחורי זה.

דוד צור: זה נכון, אבל אתה לא יודע שהקביעה הראשונה הייתה חמש מאות ומשהו.

מרדכי ברונשטיין: היו יכולים להגיד 2000 ולרדת ל-700.

דוד צור: זה לא מדויק.

דוד צור: המשטרה לא נקבה סתם במספר שהיא לא העמידה.

דוד צור: הוא הביא את כמות השוטרים הזאת, רק הם לא היו בשכר.

דוד צור: תבדוק את זה.

מרדכי ברונשטיין: 350 שוטרים היו בשכר.

דוד צור: אלה היו בשכר.

דוד צור: הוא רצה חמש מאות בשכר.

דוד צור: בסוף הוא העמיד את ה-150 הנוספים לא בשכר.

דוד צור: תפקידו ואחריותו לעשות את זה.

אבי לוי: אמר איציק לארי שהטוטו שילם קרוב ל-5,6 מיליון שקל למשטרה ישירות על אבטחת המשחקים בכל הליגות.

איציק לארי: בנמוכות.

אבי לוי: ברגע שהכניסו את החברות האזרחיות, במקום שוטר התחילו להביא 4 סדרנים אזרחיים.

אבי לוי: אם היה משחק שהיו באים אליו 4,5 שוטרים, התחילו במקומם לבוא סדרנים.

אבי לוי: זה מפקד התחנה המקומית מבקש.

דוד צור: זה יגדיל את העלויות.

איציק לארי: הוא אמר לך שהוא ביקש מספר סדרנים נמוך.

אבי לוי: הוא מדבר על ליגות מקצועניות.

קריאה: לא תמיד.

אבי לוי: בליגות נמוכות אין שיקול דעת לאף אחד כמה סדרנים להביא, זה הכל מפקד התחנה.

אבי לוי: אני רוצה להקריא לך פנייה שקיבלתי.

אבי לוי: יש משחק ביום שבת במסגרת ליגה ב' שיקבע מי יעלה לליגה א'.

אבי לוי: המשחק הוא בין הפועל דלית אל כרמל לבאקה אל-גרבייה.

אבי לוי: הם כותבים כך במכתב: "לכבוד אבי לוי, שלום רב.

אבי לוי: כפי שידוע לך, יש משחק צמרת ביום שבת ה-20.

אבי לוי: 12 מול הפועל דלית אל כרמל בדלית אל כרמל.

אבי לוי: זה משחק צמרת לכל דבר.

אבי לוי: בבקשה ממך תדאג שתהיה לנו משטרה, אנחנו באים עם 10 אוטובוסים ומלא מכוניות פרטיות מבאקה אל-גרבייה".

אבי לוי: אני לא רוצה לדבר על זה שיש עכשיו רגישות בין דרוזים למוסלמים.

אבי לוי: אני לא יודע כמה שוטרים יהיו, אם תהיה משטרה.

אבי לוי: אני מעביר את זה למטה.

דוד צור: יוני, אנחנו ביום שלישי.

דוד צור: איזו הערכת מצב בוצעה, אם בכלל, בעניין הזה במרחב חוף?

אבי לוי: אנחנו בסך הכל עובדים בשיתוף פעולה.

דוד צור: אני לא אומר את זה כביקורת.

דוד צור: אני רוצה להבין את התהליך.

אבי לוי: אני מעביר למשטרה עד יום רביעי בבוקר את כל המשחקים הרגישים בליגות הנמוכות.

דוד צור: איזו הערכת מצב עשתה המשטרה בעניין הזה?

יוני זייטק: עד יום רביעי אנחנו מקבלים את רשימת כל המשחקים ועושים הערכת מצב.

דוד צור: מה אתם יודעים על המשחק הזה?

יוני זייטק: על המשחק הזה אני לא יודע.

יוני זייטק: ביום רביעי אני אקבל את הטבלה המלאה.

יוני זייטק: אם יש רגישות, זה עולה אלינו דרך התחנות ודרך הקבוצות.

יוני זייטק: אנחנו עושים הערכת מצב בכל אירוע ספורט.

יוני זייטק: לפעמים יש תחנות שצריכות להתעסק ב-25 אירועי ספורט כאלה בסוף שבוע אחד.

דוד צור: בדיוק בגלל זה לקחתי את המקל.

דוד צור: פה אני רוצה לדלג למה שאני אומר כל הזמן.

דוד צור: סליחה, אם מולנר או אברג'יל מתכננים איזה אירוע, יש מי שיושב על זה כל הזמן.

דוד צור: יש דסק מודיעיני שיושב על הדברים האלה, יושב באינטרנט, לא יודע ביום רביעי לקראת שבת מה קורה, אלא כל הזמן.

דוד צור: דני, איפה עומדת הקמת היחידה המשטרתית המיוחדת שלאורך כל השנה יודעת, לא מחכה ליום רביעי שאג"ם, על כל האירועים שמוטלים עליו, יעשה הערכת מצב כי אבי אמר לו שיש איזה משחק בדלית אל כרמל עם פוטנציאל נפיצות?

דני קריבו: כפי שאמרת, אדוני היו"ר, מדובר באיזו שהיא עבודת מטה מתמשכת שעלתה גם בדיון הקודם.

דני קריבו: אני מקווה שהתרשמת מדבריו של יוני בתחילת הדיון ומהשיחה שהייתה לך עם ראש אג"ת לגבי איך משטרת ישראל מתייחסת לסוגיה והרצון שלה להשלים את עבודת המטה על מנת להגיע ליישומה.

דני קריבו: צריך להבין שכולנו שותפים לאותו רצון.

דני קריבו: אנחנו כולנו רוצים שכל אירוע ספורט יעבור בהנאת הקהל והשחקנים, שכולם יחזרו הביתה בשלום עם חוויה.

דני קריבו: זאת המטרה.

דני קריבו: לשם אנחנו כולנו צריכים להגיע.

דני קריבו: הוויכוחים על מי משלם כך או אחרת הם בוודאי רלוונטיים, אבל בסוף כולנו צריכים לעבוד ביחד סביב אותה מטרה.

דני קריבו: במובן הזה אנחנו חייבים להיות שותפים.

דני קריבו: יפה שהקבוצה מבאקה מעלה את הסוגיה, השאלה היא רק איפה היא לוקחת אחריות.

דני קריבו: היא אומרת שהיא שולחת את החבר'ה ורק שנדע שייתכן שיהיה בלגן.

אבי לוי: אתה מסתובב במגרשים שאין שוטרים.

אבי לוי: מישהו הוציא חוק שלא צריך שוטרים.

דוד צור: זה גם לא נכון.

דוד צור: אתה צריך לקרוא את החוק.

דני קריבו: הוא התייחס למי שעולה לאוטובוס?

דני קריבו: הוא הרי מעלה אותם לאוטובוס.

אבי לוי: ברור שיש להם אחריות.

אבי לוי: אם הם מתפרעים, יש להם - -

דני קריבו: במובן הזה כולנו צריכים להיות שותפים לאותה מטרה.

דני קריבו: כל אחד בחלקו שלו ייקח אחריות על מה שהוא מסוגל להביא לשולחן המשותף הזה.

דני קריבו: היסודות של חוק הספורט החדש הם נר לרגלינו.

דני קריבו: לשם כולנו רוצים להגיע.

דני קריבו: אין שום כוונה, להבנתי, להחזיר את השוטרים למגרשים כפי שהיה פעם.

אבי לוי: עד שיקרה איזה משהו חמור ויגידו שהחברות האזרחיות האלו לא כל כך הצליחו, שצריך להחזיר את המשטרה.

דני קריבו: כפי שאמרתי, כולנו רוצים שאירוע ספורט יעבור כמו אירוע תרבות.

דוד צור: דני, מה עם היחידה?

דני קריבו: כולנו צריכים ללמוד היטב היטב מה עשו המועדונים המפוארים של ספרד לפני שבועיים, שלושה על רקע האירוע החמור שהיה שם.

דני קריבו: לא היה צורך בשוטרים ובשום דבר אחר כדי שהמועדונים יסגרו טריבונות שלמות בסוף העונה.

דני קריבו: הם מבינים שזה באחריותם.

דני קריבו: הם לא באו למשטרה ואמרו: בואו תטפלו לנו, אלא הם, המועדונים, הבינו שיש trouble makers וצריך לעצור אותם.

דני קריבו: זה חלק מהשותפות של כולנו סביב השולחן הזה.

דני קריבו: . בהקשר של הסדרנים והמספרים, כפי שנאמר, יש עוד ניואנס.

דני קריבו: יש גם דיילים.

דני קריבו: זה כמו בתיאטרון שיש מישהו שמוביל אותנו לכיסא, משרת אותנו, מסדר אותנו.

דני קריבו: כנראה שזה בהחלט רצוי, רק לא צריך לקרוא להם סדרנים.

דני קריבו: הם כנראה משהו אחר.

דני קריבו: הם לא צריכים להיספר במספרים של האבטחה.

דני קריבו: הם צריכים להיות במקום אחר.

דני קריבו: זה לגיטימי ובסדר גמור.

דני קריבו: כנראה שיש ערבוב מסוים שקשה לזהות אותו.

דני קריבו: כנראה שזה חלק מהפערים בנתונים ובמספרים.

דני קריבו: לעניין היחידה.

דני קריבו: אני מודה שהעבודה עוד לא הושלמה.

דני קריבו: היא קיבלה תנופה מהדיון הקודם לפני חודש וחצי.

דני קריבו: קיימנו אי אלו דיונים.

דני קריבו: כפי שהתרשמת משיחתך עם ראש אג"ת, צמרת המשטרה מטפלת בעניין הזה.

דני קריבו: הרציונל שעומד מאחורי הטיפול באלימות מכוון למה שנאמר קודם.

דני קריבו: אנחנו מדברים על יחידה בקטע של האלימות שמתחברים אליה מרכיבים אח"מיים.

דני קריבו: זה מתחיל בדסק המודיעיני שיושב ומתמחה באירועי ספורט, בקהל, במועדונים.

דני קריבו: לא רק ביום רביעי מתעוררים, אלא לאורך כל הזמן לומדים את העסק.

דני קריבו: המפקדים הטריטוריאליים מתמחים גם הם.

דוד צור: היחידה היא אג"םית או אח"מית?

דני קריבו: אח"מית.

דני קריבו: היא תהיה בלהב או באג"ם?

דני קריבו: אנחנו לא מדברים במובן הזה על יחידה אורגנית, אלא על חיזוק מערכים שידעו שזה המשימה שלהם.

דני קריבו: תהיה יכולת של הדסק המודיעיני האח"מי שמתמחה בתחום הזה.

דני קריבו: הוא לא סתם יהיה מחובר למישהו אי שם באג"ם שירים טלפון ויספר לו, אלא יהיה באג"ם גם מי שיקבל את המודיעין הנקודתי הזה.

דוד צור: זה הדסק המודיעיני גם לגבי ההימורים הבלתי חוקיים?

לואי בדיר: אין יחידה.

דני קריבו: השאלה מה חשוב – טיפול או יחידה.

דני קריבו: להערכתי מה שחשוב זה שיהיה טיפול.

קריאה: אין יחידה.

קריאה: זה מה שאתה אומר.

דני קריבו: אנחנו אומרים שמקימים מערך שייעודו לטפל באלימות בספורט.

דני קריבו: המערך הזה מורכב ממרכיבים מודיעיניים.

דני קריבו: זה מתחיל בדסק המודיעיני שמתמחה בזה, עובר ליחידות או לגורמים באג"ם שייעודם לטפל באלימות בספורט.

דוד צור: מה הסד"ק שלהם?

דוד צור: למי הם כפופים?

דני קריבו: חיזוק היכולת החקירתית אם כבר היה אירוע.

דני קריבו: כמו שנאמר פה קודם, איסוף הראיות וטיפול בחקירה.

דני קריבו: יש גם מרכיב של הפעלת הכוח בעת האירוע.

דוד צור: יחידה ארצית או טריטוריאלית?

דני קריבו: בדגש על הליגות הנמוכות, אם אני מבין נכון, בצפון.

דני קריבו: לא לשלוח 100 שוטרים למגרש כזה או אחר, אלא שתהיה יכולת למשחקים היותר רגישים בליגות הנמוכות - -

דוד צור: ושלא יועסקו בשכר?

דני קריבו: נכון.

דני קריבו: מדובר ביחידה אורגנית, בכוח אורגני כזה או אחר.

דני קריבו: אני לא אכנס לעולם המימון כרגע.

דני קריבו: הקטע של ההימורים הבלתי חוקיים קשור לספורט, אבל הוא לא כל כך קשור לאלימות.

דני קריבו: הכוונה גם פה לחזק את היכולות של המשטרה, בין אם זה הימורים בלתי חוקיים שמתחברים למשפחות הפשע המטופלות גם ככה, ובין אם מדובר באנשים אחרים שזה כל עיסוקם.

דני קריבו: הם מטופלים בלהב, ביחידה הארצית ובימ"רים.

דני קריבו: גם ביום יום, לצורך העניין, הם מטפלים באותן משפחות פשע.

דני קריבו: אנחנו לא צריכים מי יודע מה להמציא את הגלגל במובן הזה.

דני קריבו: נכון, ישראל מיוחדת, יש תרבות, הכל טוב ויפה, אבל נדמה לי שהאנגלים עם לורד טיילור והדוח שלו משנות ה-80 התמודדו עם אי אלו אלימויות במגרשים.

דני קריבו: מן הסתם גם היום יש תופעות כאלו ואחרות.

דני קריבו: את השיטות שעובדים לפיהן באירופה ובמקומות אחרים אנחנו צריכים לאמץ, להעצים וליישם.

דוד צור: אתם רואים איזו שהיא משוכה משפטית בקבלת תקציב אקסוגני לעניין הזה, כפי שנאמר בדיונים הקודמים?

דוד צור: דנתם בעניין הזה?

דני קריבו: אנחנו בוחנים את זה.

דוד צור: כמה זמן אפשר לבחון?

דוד צור: למה אי אפשר להגיע לדבר מאוד פשוט?

דוד צור: אני חסר סבלנות, כי אנחנו כבר כנסת שמתפזרת.

דוד צור: ביום הראשון שלי בכנסת דנתי בעניין הזה.

דוד צור: מחוץ לכנסת אני אמשיך לדון בעניין הזה.

דוד צור: כמה זמן אפשר לבחון סוגיה משפטית פשוטה: האם המשרד לביטחון פנים יכול לקבל תקציב אקסוגני מגוף מלכ"רי – הטוטו ומפעל הפיס, לטיפול באלימות במגרשים ובהימורים הבלתי חוקיים.

דני קריבו: ההתלבטות, כמו שאמרת, היא התלבטות משפטית.

דני קריבו: היא נסובה סביב מעמדם הסטטוטורי ממלכתי של הגופים האלה.

דני קריבו: יש לנו גורמים כלכליים שקיבלנו אישורים על כך שיממנו פעילויות משטרתיות כאלו או אחרות.

דוד צור: שזה יותר מסובך.

דני קריבו: נכון.

דני קריבו: שם הוויכוח הפנימי שיובא להכרעה או להתייחסות של משרד המשפטים.

דני קריבו: הוויכוח הוא בשאלה איפה הגופים האלה נמצאים בסקאלה הזאת.

דני קריבו: הגופים הכלכליים שיש להם אינטרסים כלכלים ואושר להם לממן לא יכולים לממן 100%.

דני קריבו: אנחנו מדברים פה על גופים יותר ממלכתיים.

דני קריבו: אין להם אינטרסים כלכלים פרטיים אלא ציבוריים בלבד.

דני קריבו: אני תקווה שהסוגיה המשפטית תיפתר בקרוב.

אתי גז: היתרון היחסי שגם במערך האח"מ, שזאת אוריינטציה של הימורים וטיפול באלימות בספורט, יש את יחידת הסייבר, כפי שדני הזכיר.

אתי גז: בתווך האינטרנטי אנחנו מוסיפים תקינה למחלק האיסוף.

אתי גז: הם מסתכלים ברמה הארצית.

אתי גז: יש לנו את דסק המודיעין וכל הנושא של קציני מחקר שעושים את כל הפענוח ואת כל הנושא של האיסוף המודיעיני.

אתי גז: לגבי הימ"רים, כל אחד ברמה המקומית.

אתי גז: נושא ההימורים יטופל לפי עובדי הערכה, חוקרים ורכזי מודיעין.

אתי גז: אנחנו כאן חוסכים בתקורות, כי אלו יחידות שקיימות.

אתי גז: יש להן את המיומנות.

אתי גז: התקנים האלה צבועים לטובת המשימה של נושא ההימורים.

אתי גז: במחוזות, במקומות שיש מגרשי ספורט אנחנו נוסיף חוקרים לטובת העניין של אלימות בספורט.

אתי גז: לעניין האג"ם אנחנו מוסיפים בעלי תפקידים מיוחדים.

אתי גז: כל הנושא של טכנולוגיות, מיצוי ראיות ומצלמות יהיה בחטיבת האבטחה, פיקוח ובקרה.

אתי גז: יש תפישה מערכתית של חיבור אג"ם ואח"מ ביחד.

אתי גז: ישנה בקשה שלנו לשני צוותי יס"מ: צוות יס"מ לטובת הליגות הנמוכות במחוז צפון - -

דוד צור: כמה זה צוות?

אתי גז: 21 תקנים.

אתי גז: זאת תפישת ההפעלה.

דוד צור: 3 צוותים?

אתי גז: שני צוותים.

אתי גז: צוות אחד בצפון, צוות שני שראש אג"ם יחליט.

אתי גז: אנחנו עדיין לא סגרנו את זה, כי אנחנו לא רוצים לקבע את זה למחוז מסוים.

אתי גז: אנחנו נבנה את זה לפי התפישה של ראש אג"ם.

אתי גז: אנחנו צריכים לבנות את התפישה הזאת.

אתי גז: התבקשנו לצמצם.

דוד צור: אני אוהב את התפישה הזאת.

דוד צור: אני לא חסיד של התפישה הארצית של להחזיק כוח ארצי.

דוד צור: התפישה היא לא רעה.

דוד צור: החשש הוא שזה יתמסמס לתוך הפעילות השוטפת המשטרתית בתחומים האלה.

שמעון אוחיון: אם לא יהיה להם תעסוקה, זה יהיה מצוין.

דוד צור: כל זמן שבאמצע השבוע אין תעסוקה זה בסדר.

דוד צור: הסד"קים האלה אמורים להיות אגרוף שמוקצה למקומות רגישים.

דוד צור: עזבו רגע את הטיפול האח"מי שצריך להיות רציף כל הזמן.

דוד צור: אני מדבר דווקא על הזרוע האג"מית.

אתי גז: זה הרעיון.

דני קריבו: אתה מכיר את החששות לא רק בתחום הזה, אלא בכלל, כשאנחנו מקציבים תקציבים כאלה או אחרים לנושא כזה או אחר למשטרה.

דני קריבו: מה שאנחנו עושים כדי להתמודד עם הסוגיה הזאת זה קובעים יעדים מדידים שהם המדד שאומר האם המשטרה השיגה את היעד שרצו להשיג או לא.

אבי לוי: בחצי השנה האחרונה זה קורה בצפון.

אבי לוי: יש את כוח היס"מ הזה.

אבי לוי: אני יודע שיש 2 יחידות בצפון.

אבי לוי: זה באמת עוזר.

דוד צור: זה מוקצה מתוך הסד"ק הקיים.

יוני זייטק: בשכר.

אבי לוי: על חשבון ההתאחדות לכדורגל.

דוד צור: פה מדובר על שוטרים שהם לא בשכר.

אתי גז: 39 תקנים במערך אח"מ לכל היחידות שמניתי – ימ"רים, מחוזות, יחידת הסייבר, מחלקת מחקר בחטיבת המודיעין.

אתי גז: באג"ם אני מדברת על 2 יחידות יס"מ.

אתי גז: למחלקת מבצעים ולחטיבת האבטחה, שזה מינורי שם בתקינה, סך הכל 48 תקנים.

אתי גז: בסך הכל אנחנו מדברים על 87 תקנים.

דוד צור: כמה כסף?

אוראל אברהמי: יש חלוקה לעלויות הקמה ולעלויות השוטפות.

אוראל אברהמי: עלות ההקמה היא כ-18 מיליון, העלות השוטפת עומדת על 30 מיליון ₪.

אוראל אברהמי: בשנה הראשונה אנחנו מדברים על קרוב ל-48 מיליון ₪.

אוראל אברהמי: מהשנה השנייה זה 30 מיליון ₪.

שמעון אוחיון: כל זה בא מהתקציב של - -?

דוד צור: טוטו ומפעל הפיס.

דני קריבו: עוד לא ישבנו עם הטוטו ומפעל הפיס.

איציק לארי: הבענו נכונות עקרונית, אבל עוד לא ישבנו על המספרים בכלל.

שמעון אוחיון: מותר להגיד גם מילה טובה למערך שהכינה המשטרה בקטע הזה.

דוד צור: במקום שמילה רעה אף פעם לא הזיקה, בטח מילה טובה יכולה להואיל.

דוד צור: דני, משך הזמן - -

דני קריבו: מסרת לי את הכדור לפני חודש וחצי.

דוד צור: אני מצטרף למילה הטובה של חבר הכנסת אוחיון.

שמעון אוחיון: אני עדיין רואה את זה כמשהו רב מערכתי.

שמעון אוחיון: כאיש חינוך אני חושב שמה שהטוטו לקח על עצמו מבחינת הפרויקטים, ואתה היית שותף לזה, של חיזוק המודעות לגבי מיקומו של הספורט אצל הנוער ותפקידו - - אם אנחנו נסתכל על הספורט, חלילה, כעל ארגון פשע כמו מולנר, ואני צריך עכשיו להקים יחידת מודיעין, אוי ואבוי לנו.

שמעון אוחיון: או ואבוי לנו אם זאת ההיערכות.

שמעון אוחיון: המשטרה צריכה לעשות את שלה, שאר הגופים צריכים לעשות את שלהם, כי אחרת אני לא מבין איפה ההנאה מהספורט תהיה.

מוטי אקסמיט: אני גאה שהייתי אחד מיוזמי הרעיון להקים את היחידה הזאת.

מוטי אקסמיט: ב-1 במרץ 2011 התחלנו את התהליך הזה.

מוטי אקסמיט: הוא בא לידי ביטוי בדוח ועדת צור.

מוטי אקסמיט: היום אנחנו נמצאים בסוף חודש דצמבר 2014.

מוטי אקסמיט: זה כבר 3 שנים.

מוטי אקסמיט: כמנהל האירוע אני יכול לבוא ולומר לכם בוודאות גמורה שיחידה כזאת לו הייתה קיימת והייתה פועלת היום - - אין כלי עבודה יותר טוב למנהל אירוע מאשר יחידה כזאת.

מוטי אקסמיט: במגע ישיר מול כזאת יחידה היינו כנראה נמנעים מהמחזות שראינו בסכנין, בבלומפילד, בטח במגרשים בליגות נמוכות.

מוטי אקסמיט: חבל שעד היום היחידה הזאת לא קמה.

מוטי אקסמיט: דבר נוסף שרציתי להגיד אפרופו העלויות - זה יותר מתאים לטוטו ולכדורגל – זה שבכנס האחרון של מנהלי אירועים שהיה לפני משהו כמו חצי שנה, אם אני לא טועה, או 5 חודשים, אחת הסוגיות שעלתה זה הנושא של עלויות מאבטחים.

מוטי אקסמיט: התוצאה היא תוצאה מאוד פשוטה.

מוטי אקסמיט: מנהל אירוע לא מוכן לקחת היום אחריות.

מוטי אקסמיט: גם ככה רובצת עליו אחריות כבדה.

מוטי אקסמיט: הוא פועל ללא ביטוחים.

מוטי אקסמיט: אלו סוגיות שעלו לא אחת בפני משרד הספורט.

מוטי אקסמיט: התוצאה היא שהוא מבקש יותר מאבטחי ספורט, יותר סדרני ספורט.

מוטי אקסמיט: מי שמשלם את העלויות זה ההתאחדות לכדורגל, הטוטו והקבוצות.

מוטי אקסמיט: זה תהליך שהוא עקום, לטעמי.

מוטי אקסמיט: שום גוף ממשלתי לא מוכן לקחת את האחריות ולעשות סדר בעניין הזה.

מוטי אקסמיט: אתם פשוט לא מבינים את החשיבות להקמת יחידה כזאת.

מוטי אקסמיט: היא תוריד את עלויות השכר של מאבטחים, לטעמי, בקרוב ל-50%.

מוטי אקסמיט: ברגע שמגיע מידע והמשטרה יודעת לתת מענה, בין אם שוטרים בשכר ובין בשוטרים בתפקיד - - היינו עדים עכשיו לשיחת הטלפון עם שופט הכדורגל.

מוטי אקסמיט: נכון שזה היה בשלהי תחילתו של חוק הספורט, אם אני לא טועה - -

קריאה: באותו חודש.

מוטי אקסמיט: עוד יותר טוב.

מוטי אקסמיט: אנחנו צריכים ששופט יירצח, ששחקן יירצח, שייכנס עוד איזה פואד אחד לתוך מגרש כדורגל?

מוטי אקסמיט: אני אומר לכם באחריות שאחת הסיבות שסדרנים ומאבטחים לא רצו להתעמת עם אותם גורמים בבלומפילד, שזה השיא של הכדורגל הישראלי, חלון הראווה של הכדורגל הישראלי, היא שאין להם הגנה, אין מי שיגן עליהם, אין מי שייתן להם מענה משפטי ומענה אחר.

מוטי אקסמיט: המשטרה תבוא ותסגור תיקים.

מוטי אקסמיט: במקרה הזה לא, כי זה הרבה רעש, תקשורת ועניינים.

מוטי אקסמיט: המשטרה נזהרת לא לסגור תיק מחוסר ראיות או מחוסר עניין לציבור, שזאת שערורייה בפני עצמה.

מוטי אקסמיט: מסכן שופט כדורגל שכמעט נרצח ותיקו נסגר.

מוטי אקסמיט: אני יכול להיות הרבה יותר בוטה מחבר הכנסת צור שבא ומעביר ביקורת על המשטרה בנושא הזה.

מוטי אקסמיט: זה דבר שלא יכול לעבור לסדר היום.

מוטי אקסמיט: כשסדרני ספורט, מאבטחים ומנהלי אירוע רואים שנסגר תיק חקירה כנגד עבריינים שניסו לתקוף שופט, הם אומרים: למה אנחנו צריכים להסתבך, למה לנו להיכנס לתוך זה.

אבי לוי: היה מנהל אירוע.

מוטי אקסמיט: זה לא משנה.

אבי לוי: איפה העדות שלו?

אבי לוי: הוא כאילו קצין המשטרה.

מוטי אקסמיט: מנהל אירוע שבא מאותו מקום טריטוריאלי של הקבוצה, לא רוצה להתעמת עם המשטרה.

אבי לוי: אתה אומר שהחוק הזה לא טוב.

מוטי אקסמיט: אני לא אומר שהחוק לא טוב.

דוד צור: אבי, את דעתך על החוק הבנו.

מוטי אקסמיט: אני כרגע מדבר על היחידה.

דוד צור: כמנהל הליגות הנמוכות אני מציע לך לנסות לעבוד עם החוק.

מוטי אקסמיט: החוק הוא חוק.

אבי לוי: אתה רואה שאין להם גיבוי, שאין להם כלום.

אבי לוי: אתה שולח חברת אבטחה.

דוד צור: מה זה קשור?

דוד צור: רבותיי, תיק כזה צריך היה להתרומם לכתב אישום בלי קשר אם היה מנהל אירוע או לא היה מנהל אירוע.

אבי לוי: אני מסכים איתך.

מוטי אקסמיט: אם אני מנהל אירוע ואני יכול לבוא לקצין מודיעין, לאיש מודיעין, לרכז מודיעין או לרכז מבצעים ביחידה כזאת, הוא יודע לתת לי את המענה של להביא את השוטרים, לכוון את הסדרנים, להגיד למנהל אירוע ללכת ימינה או ללכת שמאלה, לשים פה יותר כוחות או שם פחות כוחות.

מוטי אקסמיט: היחידה הזאת היא בנפשנו, היא בנפשם של מנהלי אירועים היום.

דוד צור: משרד המשפטים, האם אתם מזהים משוכה משפטית בעייתית?

דוד צור: המשטרה עיכבה במשך שנתיים את תחילת עבודה המטה בכך שיש פה משוכה משפטית לגבי קבלת כסף אקסוגני מגופים, גם אם הם מלכ"רים.

דוד צור: הם אמרו שהיועץ המשפטי לממשלה הטיל איזו החלטה שאומרת 60,40, כאשר המשטרה לא מוכנה להיכנס להשקעה של 60,40.

יעקב פרי: אני שמח לשמוע שיש כאן דיבורים קונקרטיים ועבודת מטה שכבר נעשתה לקבל את הדברים בצורה מסודרת על מנת שאפשר יהיה להתייחס לשאלה הזאת, לרבות חוות דעת משפטית של משטרת ישראל.

יעקב פרי: מדובר בקבלת תרומה.

דוד צור: מימון שוטף, לא תרומה.

יעקב פרי: יש הנחיה של היועץ המשפטי לממשלה שעוסקת בהעברות לתקציב המדינה מגופים חיצונים, גם אם מדובר במלכ"ר או בתאגיד ציבורי כמו המועצה להסדר הימורים.

יעקב פרי: כשנקבל את הדברים אפשר יהיה לבחון אותם.

יעקב פרי: יש שם כל מיני שאלות שצריך להתייחס אליהן.

יעקב פרי: צריך, כמובן, למנוע ניגודי עניינים, לראות איך ההפעלה השוטפת קורית.

יעקב פרי: אם שנה אחת הכסף הזה לא יבוא, זה אומר שהיחידה הזאת או המערך הזה יחדל להתקיים?

יעקב פרי: צריך להתייחס לכל הדברים האלה.

דוד צור: היה סיכום עקרוני שהמימון יהיה ל-5 שנים.

דוד צור: זה היה בדיון שהתקיים.

דוד צור: הדירקטוריון הקודם של מפעל הפיס – אני מדבר איתכם כשאני עוד הצגתי בפניו את הנושא – אישר את העניין הזה.

דוד צור: סוכם על זה שהמשטרה תהיה אוטונומית, עצמאית, היא תפעיל את זה, לא יהיה say לגופים המממנים בעניין ההפעלה, דרך ההפעלה וכדומה.

דוד צור: כן יהיה דיווח, כי זכותם לקבל דיווח כזה.

דוד צור: הדיווח יהיה כזה שהוא יסוכם בין הגופים.

דוד צור: הסייגים ברורים.

יעקב פרי: צריך לקבל משהו קונקרטי.

דוד צור: ציפיתי שנהיה אחרי השלב הזה.

דוד צור: אחרי שיחת ועידה עם היועץ המשפטי שאול גורדון ועם ראש אג"ת הדברים האלה צריכים לעבור.

דוד צור: זה לא איזו שהיא סוגיה משפטית מורכבת.

יעקב פרי: עד עכשיו כל מה שדובר בו זה ברעיונות כלליים שמוצגים.

יעקב פרי: אנחנו שומעים עכשיו לראשונה מספרים ותקנים.

דוד צור: היתרון שלנו, ואולי גם החיסרון, זה שיש פה צוות של אנשים ששנים מתעסק בתחומים האלה.

דוד צור: אנחנו כל פעם נתקלים במישהו שבא ובודק את הדברים מחדש.

דוד צור: היה דיון לפני שבועיים או 3 עם שתי השרות, גם שרת המשפטים וגם שרת הספורט.

דוד צור: דובר שם על העניין הזה.

דוד צור: סוכם שהיועץ המשפטי לממשלה יבחן את הסוגיה.

יעקב פרי: את מה?

דוד צור: בסוף לא הכנסת צריכה לטפל בעניין הזה.

דוד צור: אני לקחתי על עצמי להיות שומר הסף בעניין, או זה שדוחק בכם.

דוד צור: תעבירו את הסוגיה הזאת עם היועץ המשפטי של המשרד לביטחון פנים.

דוד צור: תשאלו את היועץ המשפטי לממשלה, ברחל בתך הקטנה, אם משטרת ישראל יכולה, לצורך העניין הזה ובתנאים האלה, לקבל כסף להקמה של הגוף הזה.

דוד צור: זאת שאלה פשוטה.

דוד צור: המשטרה עשתה כבר דברים יותר מורכבים.

דוד צור: היועץ המשפטי לממשלה התמודד עם סוגיות יותר מורכבות.

איציק לארי: אין לי מה להוסיף מעבר לכך שהבענו נכונות עקרונית לתמוך בהקמת יחידה כזאת.

איציק לארי: אני רוצה לנצל את ההזדמנות הזאת להגיד לך תודה ולכל חברי הוועדה שאתה עומד בראשה.

איציק לארי: אתה באופן אישי מלווה את הנושא הזה זמן רב.

איציק לארי: עמדת בראש 2 ועדות.

איציק לארי: אפרופו מילים טובות שאמרנו קודם, עשינו כברת דרך ארוכה בנושא הזה.

איציק לארי: כן יש שיפור.

איציק לארי: בנושא הזה יש מודעות מאוד מאוד גדולה בציבור.

איציק לארי: הוא מקבל חשיפה תקשורתית מאוד גדולה.

איציק לארי: אני חושב שכולם מבינים את החשיבות של הנושא הזה.

איציק לארי: אני לא אחזור על כל הדברים שהטוטו עושה בשיתוף פעולה הדוק עם כל הגורמים – המשטרה, המינהלת, משרד הספורט, המועצה למניעת אלימות.

איציק לארי: זאת ההזדמנות לומר תודה רבה.

איציק לארי: אני מאחל לך שתמשיך ללוות את המאבק הזה מהיכן שאתה רוצה.

קריאה: בשם כולנו.

דוד צור: תודה רבה.

יעקב גז: תודה לכולם, לשותפים.

יעקב גז: אני משאיר פתח לזה שתהיה לו פרנסה.

יעקב גז: אני מרגיש שבסופו של תהליך אנחנו עובדים אל-פארטו, בדיוק הפוך.

יעקב גז: אנחנו כל הזמן מתכנסים ומדברים על אותו הדבר.

יעקב גז: כל הזמן המשטרה, המשטרה.

יעקב גז: זה נוח.

יעקב גז: אתה לא מכיר את עברי, אבל לא הייתי שוטר.

דוד צור: למה אתה מזלזל ביכולות שלי?

דוד צור: אני יודע שאתה איש חיל הים.

דוד צור: אני מכיר את עברך.

דוד צור: אני יודע שאתה מטפל במצילה.

דוד צור: צר לי שאתה אומר את זה.

דוד צור: עשינו דיונים לא מעטים בנושאים של חינוך, בנושאים של איך מעקרים את האלימות טרם הגעתה.

דוד צור: קיימתי את הדיון הזה, כי אני חייב לגמור את הפרשה של האבטחה במגרשים.

יעקב גז: ההערה, לדעתי, היא הערה בונה, רק צריך להקשיב לה עד הסוף.

יעקב גז: אני טוען שיש פה אנשים סביב השולחן שמשתתפים בעוד כמה ועדות סביב הסיפור הזה.

יעקב גז: חלקם מהמועצה ליישום החוק.

יעקב גז: אנחנו מתעלמים כל הזמן מאחריות אישית .

יעקב גז: אני לא מדבר על מוטי שהוא מנהל אירוע.

יעקב גז: אני מדבר על אחריות אישית של בעלי המועדונים.

יעקב גז: אנחנו מתעלמים לחלוטין מאחריות אישית של בעלי המגרשים, מה שנקרא פטרונים, שזה בדרך כלל העיריות.

יעקב גז: אנחנו מתעלמים מזה שאין לנו שום הרתעה.

יעקב גז: נכון שיש ייצוג של משרד המשפטים, אבל אוהד שלא מקבל עונש הרתעתי - - זה לא נכון שאי אפשר לטפל בקיצוניים.

יעקב גז: בשביל הקיצוניים יש בתי סוהר.

יעקב גז: חוק לא יפתור את הבעיה.

יעקב גז: אחת הבעיות המז'וריות היא שאין עונש מרתיע לאלימות וגזענות בספורט, כשאני מדבר רק על הספורט.

דוד צור: אני לא חושב שיש בעיה עם החוק, יש בעיה עם האכיפה.

יעקב גז: יש בעיה בחומרת העונש.

דוד צור: האם הבעיה בחוק, ביישום שלו?

יעקב גז: בטח.

יעקב גז: בתי המשפט מקלים.

יעקב גז: אם אני טועה, שמישהו יקום ויגיד "גז, אתה טועה".

מוטי אקסמיט: אנחנו צועקים על זה כבר 4 שנים.

דוד צור: אתה צודק, גז.

דוד צור: אמרתי בפתיח של הדיון שלצערי הנהלת בתי המשפט לא נמצאת כאן.

יעקב גז: מאה אחוז, רק שלא נשכח אותם.

יעקב גז: גם בעלי הקבוצות לא פה.

דוד צור: יש פה את הנציגות של המינהלת.

יעקב גז: זה לא מספיק.

יעקב גז: המינהלת לא התחילה לעבוד.

יעקב גז: היא לומדת את הנושא.

יעקב גז: בעל הקבוצה נותן את הכרטיס לאוהד.

יעקב גז: מאחורי הכרטיס כתובות ההוראות לגבי מה מותר לאוהד.

יעקב גז: דני פה רמז את העניין של מי שעולה לאוטובוס.

אבי לוי: הקבוצות הביאו למשטרה תמונות של אוהדים, צילומים ומלל.

אבי לוי: מה עשו עם זה?

יעקב גז: אבי, אני מסכים לכל ההערות שלך.

יעקב גז: יש עדיין מספיק שחקנים בתוך המגרש הזה שצריכים להגיד "מתחייב אני לבדוק, לעשות".

יעקב גז: מדובר בעיריות - -

מוטי אקסמיט: גז, לכולם הכי נוח להפיל את כל כובד האחריות על מנהל האירוע, לתת לו לשבור את הראש.

מוטי אקסמיט: אני מסכים עם כל מילה שאתה אומר.

מוטי אקסמיט: ראינו את זה בדיונים במועצה כבר כמה פעמים.

יעקב גז: הוועדה הזאת חשובה ביותר, לטעמי, משום שהיא מכילה חוק, בתי משפט, משטרה, חינוך ותרבות.

יעקב גז: יש בפנים הכל.

יעקב גז: אל תשכחו שיש שחקנים אחרים שהם אחראים.

ליאור ליברובסקי: אני מקווה שהוועדה הזאת תמשיך בצורה כזאת או אחרת.

ליאור ליברובסקי: רציתי להתמקד בנושא של הגזענות.

ליאור ליברובסקי: אין ספק שבליגת העל השנה, חוץ מהמקרה בדרבי, כמעט ולא היו אירועי אלימות רציניים.

ליאור ליברובסקי: לעומת זאת, אנחנו רואים עלייה רצינית בגזענות, אם זה מקרה ראדי שאני שמח שהוא מקבל את הטיפול שלכם בהרחקה ובהליך נוסף, אם זה קריאות לשחקנים שחומי עור כמו אלי דסה, טועמה שממשיך הסיפור איתו, בני יהודה ובני לוד .

ליאור ליברובסקי: בתיקון לחוק הספורט אין שם שום מילה על גזענות.

ליאור ליברובסקי: זה משהו שכדאי לשים לב אליו.

ליאור ליברובסקי: אם אנחנו מסתכלים על הטיפול העתידי של הוועדה ודברים אחרים, צריך לחשוב מה עושים, כי רואים תמיכה ורוח גבית לגזענות שרק ממשיכה.

ליאור ליברובסקי: דווקא היום זה אולי סמלי .

ליאור ליברובסקי: יש אנשים שאומרים שבשם חופש הביטוי תואר מחבל זה פולקלור וככה וככה.

ליאור ליברובסקי: אני מאוד מעודד שנעצר היום בנצי גופשטיין מלהב"ה.

ליאור ליברובסקי: זה בהחלט מתקשר.

ליאור ליברובסקי: בהתחלה אמרו שהעצורים קשורים ללה פמיליה.

ליאור ליברובסקי: חופש הביטוי לא אמור להגן על ביטויים גזעניים.

ליאור ליברובסקי: זה אחד המסרים שצריך לצאת מהוועדה הזאת.

גבריאלה פיסמן: רק אמירה אחת לגבי החוק הקיים.

גבריאלה פיסמן: יש כבר היום סעיף של קריאות גזעניות.

גבריאלה פיסמן: לגבי התיקון לחוק, הורחבו הסמכויות המינהליות שניתנו לשוטר ביחס להפרה חוזרת.

גבריאלה פיסמן: גם הוסף סעיף עבירה נוסף.

ליאור ליברובסקי: אם אני זוכר נכון, הן מתייחסות לאלימות.

דוד צור: לעניין הסמכויות המינהליות?

ליאור ליברובסקי: לעניין הסמכויות של השוטרים.

ליאור ליברובסקי: אני חושב שזאת הבעיה בליגת העל.

ליאור ליברובסקי: אם כבר עושים תיקון, אולי כן צריך לתת על זה את הדעת.

גבריאלה פיסמן: הן מתייחסות להפרה רחבה יותר מההפרה לפי החוק.

גבריאלה פיסמן: הן מתייחסות גם להפרה של הוראות סדרן.

גבריאלה פיסמן: בתפישה שלנו הן כוללות כל התנהגות שסוטה מההוראות.

דוד צור: הבהרה חשובה.

לואי בדיר: אדוני היושב-ראש, אנחנו באמת מודים לך על כל התמיכה, הליווי והסיוע.

לואי בדיר: רק לפני יומיים חזרנו מחו"ל יחד עם כבוד השופטת עדנה בקשטיין.

לואי בדיר: ייצגנו את מדינת ישראל בקונגרס ה-39 של הארגון האירופאי שחתום על האמנה למניעת אלימות וגזענות בכדורגל.

לואי בדיר: אנשי המשטרה, שעובדים איתנו בשיתוף פעולה מלא, התלוו אלינו.

לואי בדיר: אם יורשה לי לומר כי אני מלווה את החוק ואני גם זה שאחראי על יישומו מטעם משרד הספורט, מצבנו היה לפני החוק רע, אחרי החוק מתחיל להיות פחות רע.

לואי בדיר: אנחנו בדרך הנכונה.

לואי בדיר: החוק הוא חוק טוב, מצוין.

לואי בדיר: אני הרבה פעמים לא מסכים עם אבי, למרות שאני מגיע מהליגות הנמוכות ואני מסתובב בליגות הנמוכות.

לואי בדיר: יש המון דברים שצריך לעשות בליגות הנמוכות.

לואי בדיר: זה מתחיל מהמתקנים שנמצאים ברשויות המקומיות, שצריך להשקיע בהם המון כספים ולשדרג אותם.

לואי בדיר: הקבוצות עצמן – אני מדבר כנציג המגזר - לא מודעות לחוק.

לואי בדיר: הן לא מכירות את הסוגיות של החוק, את הסמכויות, את החובות, את הזכויות.

לואי בדיר: משם הכל מתחיל.

קריאה: איזה זכויות יש להן?

לואי בדיר: נושא הסדרנים הוא נושא מאוד מאוד כאוב.

לואי בדיר: אני נכחתי רק בשנה הנוכחית בעשרות משחקים שבהם היו 22 שחקנים ונמצאו 15 סדרנים.

לואי בדיר: אני שואל את השאלה: למה.

לואי בדיר: אף אחד לא יכול להגיד לי.

לואי בדיר: שוב פעם חוזרים לאותו מפקד תחנה שמחליט על דעת עצמו שצריך במשחק x ו-y 30 ו-40 סדרנים.

לואי בדיר: כואב לי, ואני מסכים עם יעקב גז, הנושא של האכיפה והענישה.

לואי בדיר: בהולנד, כשהיינו במשלחת לפני כשנתיים, נותנים לאוהד המתפרע קנס כספי שישולם מכספו האישי.

לואי בדיר: כשאני עובר היום עבירת תנועה ובמקום לנסוע 100 אני נוסע 120, נותנים לי נקודות ואני צריך לשלם קנס כספי.

לואי בדיר: זה כואב.

לואי בדיר: ככה הם מטפלים.

לואי בדיר: אגב, הם עושים את זה עם השחקנים.

לואי בדיר: כאשר שחקן מקבל צהוב על עבירה של גזענות, של אלימות, המועדון לא משלם עליו את הכסף, השחקן משלם מכספו.

לואי בדיר: אלה דברים שצריך לדון בהם.

לואי בדיר: חבל שמערכת בתי המשפט לא נמצאת, כי כשאוהד מגיע לאותו מגרש, מתפרץ, מכה שחקן, מכה אוהד, ושולחים אותו ליום וחצי הביתה, אנחנו חוזרים על אותם עניינים.

דוד צור: כפי שאמרתי, זה הדיון האחרון של הוועדה הזאת.

דוד צור: אני רוצה להודות למנהלת הוועדה על כינוס והארגון גם בזמן הפגרה.

דוד צור: הוועדה הזאת ניסתה לתאם ולבקר את כלל הגורמים הנוגעים לנושא המאוד מאוד חשוב, לדעתי.

דוד צור: לא בכדי ביקשתי את הקמתה של הוועדה הזאת, כי אני חושב שדרך הספורט אפשר לטפל בהרבה מאוד מהבעיות שהחברה שלנו נושאת על גבה.

דוד צור: אולי אחד המקומות הבודדים שבהם, עם כל גילויי הגזענות שלפעמים אנחנו רואים, יש דו קיום בין ערבים ליהודים ולמיעוטים זה המגרש.

דוד צור: אנחנו יכולים לראות את זה בקבוצות גבוהות וגם בליגות הנמוכות, ששם הסוגיה הזאת יותר בעיתית.

דוד צור: אני מודה שלא תמיד נתנו את הזרקור הנכון לגבי הסוגיות בליגות הנמוכות.

דוד צור: שם נדרשת תשומת לב הרבה יותר גבוהה.

דוד צור: כשמגיעה קבוצה כמו סכנין להישגים, לוקחת גביע ועל המגרש היא שווה בין שווים, לי זה עושה טוב.

דוד צור: אני רוצה לחיות במדינה כזאת שבה למיעוטים תהיה היכולת לפרוץ ולהגיע לכל מקום.

דוד צור: אנחנו רואים שהדבר הזה קורה – אולי לא מספיק - בנבחרת ישראל.

דוד צור: אני חושב שהוועדה הזאת נגעה בגילויי הגזענות ובדברים השוליים האחרים.

דוד צור: לא היה נושא שהיא נרתעה מלטפל בו.

דוד צור: הייתה היענות טובה מאוד.

דוד צור: אני מזכיר לכם פה קטטות שהיו בין חבר הכנסת טיבי, עיסאווי פריג' ואחרים בנושא הזה.

דוד צור: יש אצל כולנו תשוקה עצומה לראות שהמגרש יהיה נקי מאלימות, גזענות והימורים בלתי חוקיים.

דוד צור: כמי שבא מעולם שראה את הנושא הזה אני חושב שזאת סוגיה שחייבת להיות מטופלת.

דוד צור: היא לא מטופלת מספיק טוב על ידי גורמי אכיפת החוק.

דוד צור: החוק למניעת אלימות בספורט, שחוקק ביוזמת משרד הספורט והתרבות ב-2009, הוא חוק טוב.

דוד צור: הוא חוק, לדעתי, ששם אותנו בשורה אחת עם המקומות שאליהם אנחנו רוצים לשאוף באירופה.

דוד צור: אני לא מדבר על שולי אירופה.

דוד צור: אני יושב ראש הידידות של יוון, בולגריה וקפריסין.

דוד צור: היה בזמנו איזה משחק אליפות בקפריסין שלקח 20 דקות לחדש את המשחק אחרי גול.

דוד צור: אי אפשר היה לראות את הכדור.

דוד צור: הכל היה אפוף עשן, חזיזים.

דוד צור: שם זה נהוג.

דוד צור: מגיעות משאיות עם שוטרי יס"מ.

דוד צור: כך מתנהל משחק ביוון.

דוד צור: אנחנו רוצים לצאת מהמקום הזה, להיות כמו אנגליה, גרמניה וספרד, עם כל האירועים הקשים שהיו שם לפני שבועיים.

דוד צור: נכון שההתייחסות בחוק הספורט מדברת על הבולטות שהייתה של השוטרים במגרשים.

דוד צור: שלא תתרגמו לא נכון.

דוד צור: אני אומר לאנשי המשטרה, פחות לבעלי הקבוצות ולהתאחדות, שהחוק לא הוציא את המשטרה מהמגרשים .

דוד צור: הנרטיב הזה שכאילו החוק הוציא את המשטרה מהמגרשים הוא פשוט לא נכון.

דוד צור: החוק אומר שניתן לנהל את האירועים דרך מנהל אירוע וגורמים אחרים לאכיפה, כאשר האחריות מוטלת על המשטרה.

דוד צור: הוא יכול, כמו שעשה מפקד מחוז צפון, להחליט שמשחק של בית"ר ירושלים נגד סכנין בדוחא הוא נטו אחריות משטרתית.

דוד צור: מנהל האירוע יכול לעזור לו, אבל הוא לא מנהל את האירוע.

דוד צור: מפקד המשטרה מנהל את האירוע.

דוד צור: הסמכות הזאת הייתה ונשארה בידי המשטרה.

דוד צור: הרצון הוא שתהיה איכות של מנהלי אירועים, סדרנים ומאבטחים, לטייב אותם כך שהסמכות שניתנה להם במסגרת האחריות של המשטרה תהיה כזאת שהמשטרה תוכל יותר ויותר לסגת מהדברים שקשורים למגרשים בניהול השוטף של האירועים.

דוד צור: עד שלא יגיעו לרמה הזאת עדיין המשטרה תצטרך להיות יותר ויותר מעורבת במגרשים.

דוד צור: אני מקבל את מה שגז אמר לגבי כך שהמשקל שהוועדה נתנה לנושא אכיפה, לנושא של יישום החוק הוא גדול בתחום של אוכפי החוק, כולל בתי המשפט.

דוד צור: הביקורת שלנו על בתי המשפט היא ביקורת שנשמעת כל הזמן.

דוד צור: אני לא אומר אותה ממקום של ערבוב רשויות.

דוד צור: בתי המשפט לא אוהבים שמתערבים להם ברף ענישה, בקציבה של עונשים.

דוד צור: אני טוען שחוקים יש מספיק.

דוד צור: אני רואה פה שיש איזו תחרות סמויה מי מגיש יותר חוקים.

דוד צור: אני מודה שאני לא בתחרות הזאת.

דוד צור: יש פה אנשים עם 3000 חוקים שהם כל היום דוחפים.

דוד צור: עוד לפני שבכלל הם עברו קריאה טרומית החוק בעיתון כבר עבר, אנשים בטוחים שהוא קיים.

דוד צור: זה לא עובד ככה.

דוד צור: כמות החוקים הזמינה כדי לבצע אכיפה הרתעתית במגרשים היא מספקת.

דוד צור: הוספנו, בעצת הוועדה, סמכויות מינהליות שאני חושב שהרחיבו.

דוד צור: אמרה פה בצדק הנציגה ממשרד המשפטים שיש מספיק כלים מינהליים וחוקיים כדי לבצע אכיפה אפקטיבית שתייצר הרתעה במגרשים.

דוד צור: אני חושב שיש אחריות להתאחדות, למינהלת.

דוד צור: יש פרק גדול שכתבתי בדוח שלי בעקבות ההתפרעויות במגרשים, שמתייחס לאחריות הקבוצות לא רק בהיבט של היישום, מי עולה לאוטובוס, מי ניתן לו כרטיס של מנוי, אלא בסופו של דבר גם בפעולות חינוך, פעולות של לחבק את האוהדים, לרתום אותם במוטיבציה שלהם לא להזיק לקבוצה.

דוד צור: אנחנו מכירים גם אחרים שרוצים להזיק לבעלי הקבוצות, שרוצים שהקבוצה תיכנס, שרוצים שהקבוצה תחטוף.

דוד צור: אני לא מדבר על זה.

דוד צור: אני מדבר על מצב שבו האגודות מטילות אחריות ישירה ואישית על הפורעים, מנטרלת, עושה הכל כדי שהאוהדים עצמם יקיאו את האנשים האלה.

דוד צור: זאת פעילות לא פשוטה שהאגודות צריכות לעשות.

דוד צור: דנו פה בנושא – אין פה נציג בעניין – שהוא אחד הדברים הכי בעייתיים בעיניי.

דוד צור: מדובר על זה שאין תרבות ספורט במדינת ישראל בבתי ספר, אצל ילדים.

דוד צור: כל הנושא של ערכים בספורט ועקירת הנטייה לאלימות וגזענות בספורט לא קיים בבתי ספר.

דוד צור: משם זה מתחיל.

דוד צור: או שהוא שחקן לימים, או שהוא אוהד פוטנציאלי.

דוד צור: משם אפשר לבצע את הפעולות האלו.

דוד צור: נעשות הרבה מאוד פעולות, נעשים מאמצים, אבל עדיין אלה נושאים שצריך לעשות אותם כל הזמן.

דוד צור: אני יודע שבוועדת החינוך והתרבות בכנסת נעשות לא מעט פעולות ודיונים בנושא הזה אל מול משרד החינוך.

דוד צור: זאת סוגיה שמשליכה אחרי זה על המגרשים.

דוד צור: נושא הקמת היחידה.

דוד צור: אני יוצא יותר מרוצה מהדיון הזה, כי הוא סוף סוף מתכנס לאיזו תפישה שיש בה את הביטוי האח"מי, שהוא חשוב, ואת הביטוי האג"מי.

דוד צור: אמרנו שלגבי עלות ההקמה החד פעמית של ה-18 מיליון ואחרי זה ה-30 שוטף אפשר יהיה לבוא בדברים עם הנהלת המועצה להימורים בספורט ועם מפעל הפיס.

דוד צור: אני מציע שתעבירו אלי את ההצעה שלכם למבנה ולייעוד של היחידה הזאת ברגע שהמסמכים האלה מוכנים.

דוד צור: אני מבקש שהייעוץ המשפטי ייכנס לסוגיה אחרי שהמשרד לביטחון פנים יעביר את השאילתה לייעוץ המשפטי, ברחל בתך, כדי להגיד go no go ,או אם לא go, מה צריך כדי שיהיה go.

דוד צור: אחרי שתעברו את המשוכה הזאת, צריך לקיים דיון אל מול הנהלת הטוטו ומפעל הפיס כדי להגיד שזה מה שאנחנו רוצים, אלו המגבלות שיש עלינו מבחינת הממשקים אל מול גורמים מלכ"רים.

דוד צור: מפה צריך לצאת לדרך של ההקמה של הגוף הזה, כי הוא ייתן "בוסט" רציני מאוד ללחימה באלימות, בגזענות ובהימורים הבלתי חוקיים במגרשים.

דוד צור: מהניסיון שלי אני אומר לכם שזה נכון לגבי גנבות הרכב, נכון לגבי המשטרה הירוקה, נכון לגבי ביטוח לאומי, נכון לגבי להב 433 ונכון במינהלת ההגירה שהוקמה בזמנו לטפל בסוגית המהגרים הבלתי חוקיים שעברה אחרי זה למשרד הפנים.

קריאה: פשיעה מאורגנת.

דוד צור: פשיעה מאורגנת זה משהו אחר, כי המשטרה שמה גופים ייעודיים מתוכה.

דוד צור: במקומות שהמשטרה יודעת לצבוע משימה, לשים לו כוח ייעודי, זה יעבוד.

30686: בהתייחס למה שנאמר כאן לגבי המימון של הטוטו לטובת הפרויקט.

30686: מאז ההמלצות שהיו בדוח, מאז שהדברים התחילו להתגלגל יש לנו שחקן נוסף בתחום של הקצאות הכספים של הטוטו בספורט, שזו המועצה הלאומית לספורט.

30686: היא תצטרך להיות חלק מהדיונים האלה.

דוד צור: אני מקבל את ההערה, בתנאי שהוא מוסיף כסף.

דוד צור: אם הוא עוד גורם בירוקרטי שאמור למנוע את ההקצאה של הכספים, נראה לי שהוא מיותר.

30686: אני לא יכולה להתייחס להחלטות שהם יחליטו.

30686: הם הגורם שמקצה את הכספים.

דוד צור: את מדברת על המועצה למניעת אלימות?

30686: לא, על המועצה הלאומית לספורט.

דוד צור: מה זה?

איציק לארי: חילקו את ה"בורד" שלנו ל-2.

איציק לארי: עד היום ה"בורד" של הטוטו קבע בתחום העסקי וגם איך לחלק את הכסף.

איציק לארי: במסגרת המגבלות שלו החליטו איך מחלקים את הכסף.

דוד צור: נעבור גם את המשוכה הזאת.

דוד צור: יש פה רצון טוב של כלל הגורמים.

דוד צור: פשוט צריך לנצל אותו.

דוד צור: המשטרה די נרדמה, אני חייב להגיד.

דוד צור: אני פשוט לא יכול להבין עבודת מטה מ-2012 עד 2014.

דוד צור: אני מקווה שהפעילות המשטרתית המבצעית הרבה יותר מהירה וזריזה מהפעילות של עבודת המטה בדברים האלה.

דוד צור: כשאג"ת רוצה ליישם משהו, הוא יכול לעשות אותו.

דוד צור: הוא יודע לעשות עבודת מטה זריזה, להתכנס למשהו ולצאת לדרך.

דוד צור: אני חושב שאנחנו בישורת האחרונה.

דוד צור: אני מקווה מאוד שזה יתבצע.

דוד צור: לגבי החקיקה וההשלמות, אם צריך, זה כבר יהיה בכנסת הבאה.

דוד צור: אם יש רעיונות שאתם חושבים שצריך להוסיף סמכויות מינהליות וכן הלאה, הדברים האלה כבר עלו לשרת המשפטים ולשרת הספורט.

דוד צור: אלה דברים שאפשר אולי עדיין לעשות.

דוד צור: כפי שנאמר פה, הפרשנות היא מרחיבה.

דוד צור: היא כוללת גם נושא של גזענות וקללות, כי הם בתחום של הפרת סדר.

דוד צור: מילה אחרונה לעניין השופטים.

דוד צור: הנהלת בתי המשפט, לצערי, לא נוכחת פה.

דוד צור: אני מבקש שהוועדה תפנה למנכ"לית משרד המשפטים את הפנייה לעניין הקצאה, לימוד או השתלמות של שופטים שיוכלו להתמחות בתחום של דיונים בנושא המיוחד הזה של אלימות במגרשים ואלימות בספורט.

דוד צור: אם הדבר הזה ייעשה, אנחנו נצא נשכרים מהעניין הזה.

דוד צור: אני מאוד מודה לכם על ההשתתפות, על ההגעה לכאן.

דוד צור: אני מקווה שבכנסת הבאה תהיה לנו ועדה דומה.